《茂宰蔡公设建顾山文选书院纪事一首》
清代·吴宣培

昭明文藻炳千秋，遗迹人传山半楼。陵谷几迁尘世劫，云霞忽涌海中州。

枯枝得气萌芽茁，良宰培材俊秀收。午夜谈经兼咏赋，一轮皓月正当头。

作者简介：字杏贤，号江村，邑庠生，乐于公益，毁家济难，蔡侯辑邑志，修建昭明文选楼，委公董事。卒于乾隆丙子年。